Bioenergetika
Bioenergetika – tarpdisciplininė tyrimų sritis, jungianti biochemiją, biofiziką ir molekulinę biologiją, nagrinėjanti energijos virsmus organizmuose. Ši mokslinė šaka tiria ląstelėse vykstančius procesus, tokius kaip ląstelinis kvėpavimas ir daugybė kitų metabolinių vyksmų, kuriuose perdirbama energija, sintetinamos ir panaudojamos ATP ir kitos energinės molekulės. Terminą bioenergetika pirmasis panaudojo A. Sent-Derdis 1956 m.